
УВОД

Международният тероризъм постави световната общност пред сложна и трайна заплаха, която изисква подробна реакция с участието на всички страни и цялата демократична общност. Съществена част от общите усилия е свързана с извършването на превантивна дейност в мирно време и последваща дейност във време на военен конфликт и в постконфликтна ситуация по неутрализиране на потенциалното вредно въздействие от използвани и невзривени различни бойни припаси. 

ОСНОВНА ЧАСТ

1. Действие при откриване на невзривени боеприпаси.

Наличието на невзривен боеприпаси в определена страна е следствие от водените на нейна територия военни конфликти. Много от използваните боеприпаси при срещата си със земната повърхност не се взривяват поради причини от различно естество (конструктивни, технологични, експлоатационни, атмосферни и др.). Те се самовкопават дълбоко под земната повърхност, попадат в основите на разрушени здания, на дъното на водни басейни и водни пътища. Те продължават да бъдат голяма опасност в течение на годините, поради деструктивното влияние, което оказват върху тях земните, водните и атмосферните условия. Откритите и неутрализираните на територията на нашата страна боеприпаси са най-вече от I-та, II-та Световни войни и от ежедневната тренировъчна войскова дейност.
Невзривените боеприпаси (Unexploded Ordnance – UXO) и изоставените взривни боеприпаси (Abandoned Explosive Ordnance – AXO) са известни на международната общност под общото наименование взривни военни остатъци (Explosive Remnants of War – ERW), поради това, че оказват изключително вредно въздействие върху околната среда, пост-конфликтната възстановителна човешка дейност и хората в рамките на десетилетия след приключване на военния конфликт.
Всички страни-членки на НАТО и повечето от страните по света са изградили в състава на армиите си специализирани органи и формирования (екипи, групи), които изпълняват дейности, свързани с неутрализирането на споменатите невзривени и изоставени взривни боеприпаси.
Много голяма част от намираните на територията на България невзривени боеприпаси са от Втората световна война. По време на Втората световна война, България като страна от Тристранния пакт (Германия, Италия и Япония) обявява през 1943 г. война на САЩ и Великобритания. 
Бомбардировките над България са поредица от нападения на британските, американските, съветските и югославските ВВС срещу София и други български населени места по време на Втората световна война, в периода от пролетта на 1941 г. до есента на 1944 г. 

България е в положение на война с Великобритания и САЩ от 13 декември 1941 година. След като завладяват бази в Южна Италия, британско-американските въздушни армии започват бомбардировъчна война на Балканския полуостров. Жертвите са 1828 убити, починали от рани и безследно изчезнали и 2372 души тежко ранени. Разрушени само в София са 12 657 граждански обществени и жилищни сгради увредените в една или друга степен са в пъти повече. Българската противовъздушна отбрана, (изтребителна авиация и зенитна артилерия), сваля 23 самолета. Свалените и паднали над съвременната територията на Република България съюзнически самолети са 60 броя: От военно въздушните сили (ВВС) на САЩ - 49 бр., на Великобритания - 9 бр. и на СССР - 2 бр. Основна част от свалените и паднали на българска територия съюзнически самолети - 45 броя, са простреляни от изтребителната авиация на Луфтвафе, Румънските ВВС и зенитна артилерия в района на рафинерията край Плоещ и Букурещ, но са паднали на българска територия в областите Силистра, Русе, Плевен, Видин и Враца. Загубите на противника са 159 загинали членове на екипажи и пленени 329 души. 
Начало на бомбардировките.

Въреки обявената война България не води активни бойни действия и е в дипломатически отношения със СССР. Въпреки това, по настояване на Уинстън Чърчил започват въздушни удари в различни краища на страната с мотива, че България е немски съюзник. След заключителния доклад на Обединения комитет на началник-щабовете на САЩ и Англия на Квебекската конференция, състояла се на 23 август 1943 г. са отправени препоръки до главнокомандващия съюзническите войски в Европа, генерал Дуайт Айзенхауер, ударите по обекти на територията на България да бъдат увеличени.
На 6 април 1941 г. югославски самолети Do-17 бомбардират индустриалния квартал и гарата в гр. София, гр. Кюстендил и някои села. В 15.30 ч. югославски бомбардировач „Дорниер -17“ пуска 8 бомби над София, в квартал Булина ливада. Разрушени са няколко къщи, загиват 8 души, убити са 4 жени и 2 деца. Българските изтребители успяват да прогонят бомбардировача. При бомбардировката на Кюстендил в 08:35 часа четири самолета нападат града. Най-тежко е бомбардирана гарата. Загиват 76 души – 58 граждани, 2 български и 16 германски войници. Ранените са 95-има – 59 граждани, 5 български и 31 германски войници. Пуснати са бомби и над с. Гюешево, с. Сирищник и с. Върба, като там няма жертви. Същия ден британската авиация извършва бомбардировки над България в интервала 20:05 – 21:40 часа. Началото е поставено от самолети Bristol Blenheim, които бомбардират Петрич и Хотово, а шест самолета Vickers Wellington хвърлят бомби над София и околни села като отговор на присъединяването на България към Тристранния пакт. В Петрич жертвите са трима германски войници и един цивилен, а петима са ранени. Бомбардировките над столицата са в 20:20 и 21:10 ч. Според ПВО (противо-въздушна отбрана) доклад са пуснати 43 бомби, убити 18 и ранени 28 души. Разрушени са 14 сгради и възникват три пожара. Атакувани са летище Божурище и селата Биримирци, Орландовци и Ораново. В 20:40 ч. са хвърлени бомби при с. Джерман и махала Пуньова могила – загиналите са 5, а ранените 3-ма. На 7 април 1941 г. са бомбардирани гара Ихтиман и село Златарица.

В 01:15 ч. на 14 април след пускане на осветителни авиобомби е бомбардирана София. Избухват 64 бомби, 77 не сработват или са пуснати в положение „невзрив“. Убитите са 14, ранените са 25. На жп гарата е запален влак с боеприпаси. Бомбардирани са летище Враждебна, с. Бусманци и гара Гюешево.

В 22 часа на 22 юни неидентифициран самолет бомбардира град Добрич, като хвърля 6 бомби. По осколките са открити опознавателни знаци на кирилица и се предполага, че самолетът е съветски. Докладва се за разрушени 4 сгради, двама души са ранени. 
През 1941 година са бомбардирани общо 25 населени места, убити са 115 души и 162 са ранени. Пуснатите бомби са 252. При априлските бомбардировки ПВО артилерията не отбелязва резултати, а немските изтребители не участват. 

През нощта на 12 срещу 13 септември 1942 г. съветски самолети бомбардират градовете Русе, Стара Загора, Казанлък и Горна Оряховица. Един самолет хвърля 3 бомби над Стара Загора. Убита е една жена, 17 души са ранени. Бомба е пусната и над Горна Оряховица. Ранени са двама души. Над Русе са хвърлени 4 бомби. 

Нападенията принуждават правителството да въведе режим на затъмнение над цялата страна от 2 октомври 1942 година, което е прекратено на 16 май 1943 година. През 1942 г. са бомбардирани 7 населени места, убит е 1 човек и 19 са ранени. Пуснатите бомби са 27. 

На 14 ноември 1943 г. е първото масирано въздушно нападение над българската столица. В 12,30 ч. 137 самолета – 91 бомбардировача B-25 Мичъл и 46 изтребителя „Лайтинг“ атакуват София, пуснати са 563 бомби. Разрушени са 47 сгради и постройки. Убити са 59 души и са ранени 128. Убити са 56 граждани, 1 полицай и 6-има военни. Тежко са ранени 49 души, леко ранени са 79. Срещу противника излитат 17 български изтребителя Ме-109. Във въздушния бой загива фелдфебел Йордан Славов. Оповестителната служба закъснява да подаде сигнал за приближаваща опасност. ПВО не успява да свали противников самолет, но успява да отклони атаката от центъра на града. Изстреляни са 1471 тежки и 2128 снаряда от по-малък калибър.

За периода от м.ноември до края на м.декември 1943 г. София е била атакувана от 261 бомбардировача Боинг - Б-24 “Liberator“ (170 бр.) и Б-25 “Mitchel“ , като са хвърлени над града и близките населени места 1268 фугасни бомби, 120 души са убити, 270 – ранени, разрушени са 327 сгради и 689 остават необитаеми.
За периода от м.януари до м.април 1944 г. Дупница, София, Враца, Монтана, Лом, Русе, Карлово, Казанлък, Перущица, Пловдив и други близки до тези градове по-малки населени места са били атакувани от 1725 бомбардировача Боинг – Б-24 (1040 бр.), Б-17 “Fortres” (605 бр.) и 44 “Welington“ (80 бр.), като са хвърлени 8844 фугасни и 8650 запалителни бомби, 1024 души са убити, 1138 – ранени, разрушени са 5186 сгради и 1784 остават необитаеми.
Общо за периода 1943-1944 г. са били извършени 23 000 полета на американски и английски самолети (с бомбардировачите В-17, В-24 и 44 Уелингтън) и са хвърлени над 45 000 фугасни и запалителни бомби над София и още 186 населени места в страната. Били са разрушени над 12 000 сгради, 4208 са убитите и 4744 ранените. Нанесени са щети на цялата страна за около 24 млрд. лева. 
Много от авиационните бомби не са сработили. В зависимост от вида на боеприпаса, надеждността на задействане на взривателите тогава е била в рамките на 0,5-0,7. Невзривилите се боеприпаси (авиационни бомби) са останали под повърхността на земята в основите на разрушените здания и представляват още по-голяма опасност в наши дни, поради неконтролируемата промяна в техническите им характеристики, следствие на влиянието на атмосферните и почвените условия.
Едни от най-използваните термини свързани с неутрализиране на боеприпаси от различен характер са:

Невзривен боен припас – UXO (Unexploded Ordnance) - Означава боен припас, който е бил готов за употреба, снабден с взривател, зареден или по друг начин подготвен за използване или използван във въоръжен конфликт. Той може да е бил изстрелян, спуснат, задвижен или хвърлен и е трябвало да се взриви, но не се е взривил, поради различни причини (конструктивни, технологични, експлоатационни и др.) 

Изоставени взривни бойни припаси – AXO (Abandoned Explosive Ordnance) -  Означава взривен боен припас, който не е бил използван по време на въоръжен конфликт и който е бил изоставен или изхвърлен от страна по въоръжен конфликт и който вече не е под контрола на тази страна. Той може да бъде или да не бъде иницииран, снаряден, взведен (активиран) или подготвен за използване по друг начин.


Взривни военни остатъци – ERW (Explosive Remnants of War) - Невзривените бойни припаси (UXO) и изоставените взривни бойни припаси (AXO) са известни на международната общност под общото наименование взривни военни остатъци. Същите оказват изключително вредно въздействие върху околната среда и хората в рамките на десетилетия след приключване на военния конфликт.


Вероятни места за разположение на невзривени бойни припаси и изоставени бойни припаси могат да бъдат:

1. Конфликтни линии;

2. Отбранителни позиции, бункери;

3. Снабдителни места;

4. Необитаеми села;

5. Развалини или разрушени съоръжения;

6. Необработваеми земи;

7. Пътища, маршрути, пътеки, писти и др.;

8. Кръстовища, мостове и други пътни съоръжения;

9. Кладенци и прилежащата им месност;

10 Мази, тавани и др.;

11. Каменоломни;
12. Крайбрежни и речни зони и др.
КАК СЕ ДЕЙСТВА ПРИ ОТКРИВАНЕ НА НБП

1. Не го докосвай !!!

2. Маркирай мястото на намиране.

3. Предупреди ако има други хора.

4. Постарай се другите да не приближават.

5. Обади се на тел. 112 и дай координатите си. 

6. Отдалечи се на безопасно разстояние - минимум 200 м.

7. Организирай безопасен кордон.

8. Контролирай всичко до идване на специалисти.
НИКОГА НЕ ПИПАЙТЕ НЕВЗРИВЕНИ ИЛИ

ИЗОСТАВЕНИ ВЗРИВНИ БОЙНИ ПРИПАСИ !

2. Действие при откриване на импровизирани взривни устройства (ИВУ).
Импровизирано взривно устройство – Improvised Explosive Device (IED) е взривно устройство, поставено или изработено по импровизиран начин, съдържащо разрушителни, смъртоносни, вредни, пиротехнически средства, взривни или запалителни химически вещества, предназначено да разрушава, убива, възпрепятства и смущава. То може да съдържа военни компоненти (материали), но обикновено е изработено от невоенни компоненти (материали).

 Дейностите, свързани с намиране/откриване на истински/лъжливи ИВУ (включително техни основни компоненти и изграждащи ги елементи), се наричат събития, свързани с ИВУ, а когато устройството е било взривено – инциденти с ИВУ. 
Импровизираното взривно устройството (IED) е изборът на терористите за оръжие. Те са евтини за произвеждане, поради многото възможни подривни техники и с нисък риск за приготвящия ги (въпреки това самоубииствените бомбени атентати не могат да се пренебрегнат като метод). Други преимущества са тяхната способност да привличат общественото внимание и възможността да се контролира броя на жертвите, чрез времето на детонация и разположението на устройството. Това е също така леко опровержимо действие, произвеждащо нежелателни резултати. От 1983 до 1996г., приблизително половината от всички записани терористични инциденти по света включват използването на експлозиви.
Всяко ИВУ е уникално по вид, форма, конструкция, но задължително се състои от следните базови компонента: устройство за задействане, иницииращо устройство, основен заряд, енергоизточник, контейнер и в много чести случаи усилители (средства с които се усилва ефекта на ИВУ).

Видове импровизирани взривни устройства (ИВУ):

 Признаци за наличие на ИВУ:
- Следи от изкопни дейности на повърхността на земята, наличие на проводници, детониращ шнур или част от ИВУ;

- Следи от човешко присъствие (изоставени опаковки от различни продукти);

- Липса на местно население  на места където обикновено те пребивават;

- Наличие на линии неестествени за терена;

- Различно оцветяване на повърхността на почвата;

- Наличие на вдлъбнаитини на повърхността на почвата;

- Наличие на неествествени предмети и обекти на местността (средата);

- Наличие на маркери, надписи и знаци  предупреждаващи местното население за наличие на ИВУ или маркети за ориентиране кога ИВУ да бъде задействано.
Места за поставяне на ИВУ:
·  Дървета, стълбове за осветление и пътни знаци;
- Подлези, надлези, мостове, водостоци, бордюри и тротоари и други пътни съоръжения;

- Места където са били поставяни по рано импровизирани взривни устройства;

- Често използвани пътища и обходни маршрути;

- Гранични зони межу воюващи сили;

- Трудно проходими участъци, участъци с ограничена видимост и  участъци ограничаващи придвижването и използването на оръжието;

- Подходи към потоци,  реки и бродове;

- Изоставени автомобили, умрели животни,  предмети позволяващи скриването на устройствата;

- Изоставени сгради и съоръжения.
Мерки за предпазване от ИВУ.
Ако твърдо сте се убедили, че намереното устройство е ИВУ:
- Не се паникьосвайте, придвижете се до безопасна зона!

- Не го докосвайте и не се опитвайте да го разглобявате дори от разстояние!

- Не го покривайте и не поставяйте неща за предпазване (щитове) до него!

- Не стреляйте по ИВУ-то!!! – с цел да го взривите (задействате)! 
- Спазвайте определените предварително правила !!!

- Не предлагайте на ваши приятели да го разглеждат!
3. Участие на ВС при провеждане на спасителни и неотложни аварийно-възстановителни работи при бедствия

3.1 Участие на ВС при провеждане на спасителни и неотложни аварийно-възстановителни работи при земетресения.
Земетресението е природно бедствие, което не може да бъде предсказано.  Неговата продължителност не е голяма, но последствията са тежки. Не трябва обаче да забравяме, че правилното поведение на всеки от нас може да бъде животоспасяващо. 

Аварийно-възстановителните дейности при земетресение включват:
 
1. Оценка на обстановката-Установяване на степента на разрушенията, броя на пострадалите, достъпността на района и потенциални вторични опасности (срутвания, пожари, течове на газ и др.).
2. Обособяване на зони-Разделяне на района на земетресението на зони:
Червена зона – силно разрушени и опасни участъци,
Жълта зона – частично безопасни зони,
Зелена зона – безопасни територии за евакуация и подслон.
3. Изграждане на координационен/кризисен  щаб-Създаване на център за управление на спасителните дейности с ясно разпределени отговорности между институциите (ГДПБЗН, БА, МВР, БЧК, областно управление и др.).
4. Осигуряване на комуникации-Изграждане на стабилни връзки между екипите на терен и щаба чрез радио, мобилни мрежи или сателитна връзка при нужда.
5. Извършване на разузнаване и маркиране-Търсене на оцелели под руините, установяване на рискови сгради и тяхното ясно маркиране за избягване на допълнителни инциденти.
6. Спасителни действия-Извличане на затрупани хора, оказване на първа помощ, стабилизиране на пострадали, извеждане до безопасни точки за евакуация.
7. Евакуация на населението-Организирано и приоритетно извеждане на хората от опасните зони – деца, възрастни, ранени – към предварително подготвени безопасни места.
8. Осигуряване на подслон и хуманитарна помощ-Настаняване на евакуираните в палаткови лагери, училища, спортни зали и предоставяне на храна, вода, дрехи и лекарства.
9. Инженерно обезопасяване-Разчистване на улици от отломки, укрепване на сгради, демонтаж на опасни конструкции и осигуряване на достъп за техника и линейки.
10. Информация и психосоциална подкрепа-Информиране на населението чрез медии и служители за действията и безопасността. Предоставяне на психологическа помощ на пострадалите и близките им.
11. Контрол и охрана-Охрана на изоставени имоти, поддържане на ред в лагерите и предотвратяване на паника, кражби или насилие.
12. Докладване и анализ-Събиране на информация за извършените действия, проблемите и постигнатите резултати. Изготвяне на доклади и препоръки за подобряване на бъдещи реакции.
Аварийно-спасителните работи при земетресения изискват специално подготвени и окомплектовани със специална техника формирования, чийто личен състав е обучен за действия по ликвидиране на последствията от земетресението.

При ликвидиране на последствията от земетресението неотложните аварийно-спасителни работи се провеждат в следната последователност:
·  извличат се и се спасяват пострадалите хора изпод затрупванията и намиращите се в полуразрушените и горящи сгради;
·  устройват се проходи за осигуряване на достъп към обектите за работа на военните и гражданските формирования и евакуация на хората и животните;
·  локализират се и се отстраняват авариите в комунално-енергийните инсталации и в технологичните линии;
·  укрепват се конструкциите на здания и съоръжения, намиращи се в аварийно състояние;
·  оборудват се пунктовете за медицинска помощ на пострадалите;
·  организира се водоснабдяване и електроснабдяване в зоната на земетресението.
За изпълнение на спасителните и неотложните аварийно-спасителни работи се привличат военните и гражданските формирования.
      Най-сложните работи, изискващи специална подготовка и привличане на мощна техника, се изпълняват от инженерни формирования, създадени на базата на строителните, ремонтно-строителните, строително-монтажните, пътно-строителните организации. Инженерните формирования се състоят от:
· групи за инженерно разузнаване;
· отряди за осигуряване на движението;
· сборни отряди за механизирана помощ;
· команди по ремонта и възстановяването на пътищата и мостовете;
· аварийно-технически команди по ремонта и възстановяването на газовите, водопроводно-канализационните и отоплителни мрежи;
· аварийно-технически команди по ремонта и възстановяването на електропроводите;
· команди за взривни работи.
Военните формирования са окомплектовани със земекопна, пътно-строителна и мостостроителна техника, подемно-транспортни, електроосветителни и водоснабдителни машини, както и отделения за взривни работи. Всички тези групи се движат на автомобили с повишена проходимост, бронетранспортьори и верижни влекачи. Те се осигуряват от логистични групи.
     При извършване на работите се използват различни начини и средства за разглобяване или събаряне на конструкции: ръчен, механизиран, взривен или комбиниран.

     Личният състав трябва да бъде облечен със специални облекла от плътна тъкан, със защитни обувки, брезентови ръкавици, каски и др.

    На всяка група трябва да се направи специален инструктаж по техниката за безопасност при работа.

    Особено внимание трябва да се обръща на медицинското осигуряване на обектите с пострадали хора.
3.2. Участие на ВС при провеждане на спасителни и неотложни аварийно-възстановителни работи при наводнения.

НАВОДНЕНИЕТО е природно бедствие, при което внезапно се залива  територия от сушата с огромно количество вода, вследствие на повишаването на нивото на водните басейни и речните корита или обилни валежи от дъжд и снеготопене.

Аварийно-възстановителните дейности при наводнение включват:
1. Оценка на обстановката-Установяване на степента на пораженията, броя на пострадалите, достъпността в района на наводнението.
2. Разузнаване района на заливане и местата, където е възможно да се намират застрашени хора, животни и културни ценности, чрез използване на хеликоптер или дрон.
 3. Изграждане на координационен щаб-Създаване на център за управление на спасителните дейности с ясно разпределени отговорности между институциите (ГДПБЗН, БА, МВР, БЧК, областно управление и др.).
4. Осигуряване на комуникации-Изграждане на стабилни връзки между екипите на терен и щаба чрез радио, мобилни мрежи.
5. Огледи за състоянието на пътищата и подстъпите към наводнения район-Определяне на възможни подходи и обходи при разрушени и залети пътища в района на наводнението. Изграждане на временни проходи, бродове за придвижване на силите и средствата в зоната на наводнението.
6. Спасителни действия-Откриване  на хора, попаднали в бедствено положение. Осъществяване на аварийно-спасителни дейности - извеждане на хора, животни и изнасяне на преносими културни ценности от залетите зони.
7. Евакуация на населението-Организирано и приоритетно извеждане на хората от засегнатите зони – деца, възрастни, ранени – към предварително подготвени безопасни места.
8. Осигуряване на подслон и хуманитарна помощ-Настаняване на евакуираните в временни лагери, училища, пунктове и предоставяне на храна, вода, дрехи и лекарства.
9. Извършване на аварийни дейности-Разчистване на улици, пътни съоръжения (мостове, водостоци, дренажи, шахти) от паднала, довлечена дървесна маса и други наноси и осигуряване на достъп за техника и линейки.
10. Информация и психосоциална подкрепа- Информиране на населението чрез медии и служители за действията и безопасността. Предоставяне на психологическа помощ на пострадалите и близките им.
11. Контрол и охрана-Охрана на изоставени имоти, поддържане на ред в лагерите и предотвратяване на паника, кражби или насилие.
12. Докладване и анализ-Събиране на информация за извършените действия, проблемите и постигнатите резултати. Изготвяне на доклади и препоръки за подобряване на бъдещи реакции.
Аварийно-спасителните работи при наводнения изискват специално подготвени и окомплектовани със специална техника формирования, чийто личен състав е обучен за действия по ликвидиране на последствията от наводнението.

При ликвидиране на последствията от наводнение неотложните аварийно-спасителни работи се провеждат в следната последователност:
· Извеждане на хора, животни и изнасяне на преносими културни ценности от залетите зони;
· В зависимост от конкретната обстановка се изпълняват следните дейности:
· наблюдение на водното ниво и състоянието на хидротехническите съоръжения;
·  аварийни дейности по елементи на хидротехнически съоръжения: отваряне или затваряне на изпускатели, саваци и др., удълбочаване на преливници, тампониране, прорязване и др.
· отстраняване на подприщвания на водни течения;
· прокопаване на водоотвеждащи канали;
3.3. Участие на ВС при провеждане на спасителни и неотложни аварийно-възстановителни работи при пожари

Пожарът е неконтролируем горивен процес, който застрашава живота и здравето на хората, инфраструктурата и критични обекти и околната среда.
Въоръжените сили подпомагат органите на държавната власт и службите за защита при мащабни пожари, когато ресурсите на гражданските структури са недостатъчни.

Основни етапи на действията:
1. Разузнаване и оценка на обстановката; 
2. Локализиране и овладяване на пожара; 
3. Спасяване и евакуация на хора; 
4. Оказване на медицинска помощ; 
5. Аварийно-възстановителни дейности. 
                         Аварийно-възстановителни работи:
· Разчистване на отломки и опасни конструкции; 
· Възстановяване на пътища и комуникации; 
· Осигуряване на временни убежища; 
· Възстановяване на електро- и водоснабдяване; 
· Подпомагане на населението с техника и доставки.
3.4. Участие на ВС при провеждане на спасителни и неотложни аварийно-възстановителни работи при тежки зимни условия.
Тежки зимни условия представляват съвкупност от неблагоприятни метеорологични и климатични фактори, които значително затрудняват нормалното функциониране на природната среда, инфраструктурата, транспорта, икономическите дейности и ежедневието на населението. Подобни ситуации могат да доведат до прекъсване на електрозахранването, изолиране на населени места, нарушаване на транспортните връзки и опасност за здравето на хората и животните.
    Затова е важно да познаваме основните действия и мерки за безопасност при тежки зимни условия — както в личен, така и в обществен план. Добрата подготовка и информираност могат значително да намалят рисковете и да помогнат за ефективното справяне с последиците от екстремното зимно време.
ЗАКЛЮЧЕНИЕ


Характерът на асиметричните заплахи е широкоспектърен и теоретичните изследвания показват, че е невъзможно да се гарантира сто процентова сигурност в личен аспект. Въоръжените сили разполагат с необходимата техника и личен състав за оказване на помощ на населението и институциите по всяко едно време от денонощието и годината.
Превантивната подготовка и добрата психическа нагласа са водещи фактори за повишаване на нашите шансове за оцеляване при различни ситуации, свързани с  кризисни ситуации от различен характер.

